Catalán | Mi mundo literario\nDeja un comentario Publicado en 26 agosto 2016 debate, opinión Minientrada\nEncuesta sobre qué días de la semana os apetece el catalán en mi página de Facebook\nEmpieza el último finde del mes de agosto. Sed moderados en la carretera, no corráis y sobretodo no bebáis. De cara a septiembre he pensado en dedicar dos días a la semana a la literatura y lengua catalana en el blog, el resto de días lo dedicaré al castellano.\nOs dejo esta encuesta para que valoréis los días que más os interesa que lo dedique al catalán. Pondré relatos y poemas míos propios. Comentaremos libros de la literatura y la biografía de autores catalanes como Pompeu Fabra, etc.\nEspero que contestéis la encuesta y tomaré una decisión que comunicaré en el mismo blog.\nCatalán encuesta página de facebook\nDeja un comentario Publicado en 20 mayo 2005 21 octubre 2017 Catalán, Poemas\nUn dia et vaig tornar a veure,\npel passeig de l’Ebre,\nno has canviat gens,\ncontinues ben bé igual:\nEstàtica, atenta, inmòbil,\namb les urpes afilades\ni amb el bec ben alt.\nLa desconfiança em mossega els llavis,\nsi un dia pugueres tornar,\ndesplegant les ales voldria volar\nd’un riu que ens vols usurpar.\nI des d’aquest silenci,\niniciant els vols i els cants,\nels nius abandonar,\nresseguint el laberint\nd’una vida, ARRIBAR.\nUna paloma t’ha esquitxat,\ni tu, àguila tambalejant,\nhas caigut a la dreta del Riu.\nUna olor, un color, una gota,\ndibuixen l’arc de Sant Martí.\nSom record per oblidar-te,\nForça, erosió, vent i esclat;\nMetamorfosi dels anys,\nconvertida en sirena,\nuna platja, tornar,\namb mans de seda, ACARICIAR.\nCatalán ebre helena sauras poema tortosa\nDeja un comentario Publicado en 20 mayo 2000 13 enero 2008 Catalán, Poemas\nNo escriuré més poesia\nara que el dolor és tan intens.\nNo escriuré més melancolia\nque se l’emportin els vents!\nVisc en un negre laberint\non els versos han perdut tot sentit,\nles nits omplen mon esperit\nde solitud, de dolor i d’oblit.\nEl profund silenci em pesa\nara que les muses han callat,\nno hi ha llum, cap fressa\ndes de que m’has abandonat.\nQuan vindran els estels?\nQuan viuran les roses?\nJa no són fruit del nostre amor\ni descansen entre les meves mans.\nCatalán helena sauras poema\nDeja un comentario Publicado en 19 octubre 1998 Catalán, Poemas\nLes fulles cauen en ton cor,\ndespullant les branques de la vida;\ntrista tardor que ja arriba\nomplint-ho tot amb oblit i dolor.\nCar sents en la mà el fred que s’atansa,\ncamines entre camins d’enyorança,\ni sembres en la ment tots els dubtes\nara que l’amor ja s’acaba.\nLa neu ja ha poblat el cim,\nel vent ha apagat els estels,\nla fina boira cobreix ta boca,\ni la negra nit perdura en l’horitzó.\nQuan sentis que el cor se t’apaga,\nno et resignis a morir en va,\nencèn en ta il·lusió la flama\nque et portarà un nou desig d’estimar.\nDeja un comentario Publicado en 7 octubre 1998 Catalán, Poemas\nEva sent un nou amor\nlatent en son cor.\nAgafa una blanca margarida\ni espera impacient l’horacle:\nmon cor esclatarà\nenmig de flames enceses\nque brillaran més que els estels!\n_Si no m’estima\nmon cor s’arraulirà\nenmig de fosques solituds\nque glaçaran mons passions.\nLa margarida sent que la vida\nl’abandona en el paradís,\nl’aroma mort en l’aire,\ni el silenci és absolut.\nI què n’és d’absurd l’amor,\n¿Què en sap d’ell una flor?\nEva sent en l’ànima el pecat\ncar la bellesa ha mort en ses mans.\nDeja un comentario Publicado en 5 agosto 1998 17 enero 2008 General\nEl dia que la vaig conèixer, la Faith corria com una daina enmig dels grans edificis de la ciutat, amb el seu vestit color groc onejant al vent. Ja l’havia vist venir de lluny, semblaba una flor exòtica en aquell carrer ple de fum, de cotxes que tocaven el clàxon enfurismats i de l’asfalt. De quan en quan girava el cap com si tingués por que algú la seguís, com si s’escapés d’alguna cosa lletja. La casualitat, per dir-ho així, va fer que en el moment en que anàvem a creuar-nos, va tombar de nou el cap endarrera, i al no mirar, va emportar-se’m per davant. Vam caure tots dos damunt de la vorera grisa, ella damunt meu, i jo vaig perdre la consciència del temps, com si aquells dos segons, els que ella va trigar en posar-se dempeus, haguessin estat segles. Em mirà amb ulls temerosos i envermellí mentre es baixava el vestit que, amb la caiguda, li havia pujat a l’altura de les cuixes, esperant que jo, pobre de mi, li etzibés uns quants insults pel seu descuit. Però clar, amb l’estat en què em trobava, captivat per aquella bellesa, aquella flor que se m’acabava d’endur el cor, li vaig fer un somriure i li vaig preguntar on anava tan corrents. Dissimuladament i com a resposta, em va assenyalar amb el seu dit índex on portava un anell de colors, unes quantes ombres que s’havien quedat uns quants metres enrera i ja ho vaig comprendre tot. Sabates amb punta de ferro, bombers negres amb àguiles com a escut, caps rapats… Mirades desafiants carregades d’odi que empaitaven aquella bestioleta que només podia confiar amb la força de les seves cames. Em vaig sentir com el seu àngel protector, una mena de sentiment que mai abans havia experimentat per ningú, i ferit per una fletxa que m’havia llençat un Cupido joganer, li vaig preguntar si volia que l’acompanyés a casa. Em va mirar alleujada i va assentir. Les cinc ombres van desaparèixer com per art de màgia enmig de la gent que passava pel carrer, com si la terra se’ls hagués empassat en un no-res.\nAquest és el moment que ara recordo assegut a la sorra de la platja, ni una sola llàgrima m’ha caigut en saber la notícia per boca del meu millor amic aquesta tarda, ni una sola… I tinc ganes de plorar i no puc perquè tot em rossega per dintre, a dins, ben endins, i no puc fer-ho sortir enfora.\nSaber que no podré tornar a sentir els seus ulls negres i brillants com guspires enceses, envoltats per unes pestanyes llargues i arrissades, jugant amb els meus. Les seves pupil·les dilatades tan negres com l’iris, que havies de fer un esforç per diferenciar-les, clavades en mi. La seva pell de xocolata, dolça i suau entre els meus dits que l’acaronaven en les nits. Els seus llavis carnosos i humits xocant contra la meva boca, com dos núvols que es barallen en la tempesta, i que de vegades, riallers, deixaven veure les seves dents tan blanques com les perles. Aquell nas ample i arrodonit que li quedava graciós en la seva cara fresca de joventut. Les seves celles arquejades a sota del seu front estret. Els seus cabells llargs, recollits amb milers de trenes finíssimes, negres com la nit. La seva carn ferma, aquelles cames llargues i primes dibuixades per pintors amans de l’art, els seus malucs perfectes que els movia mentre caminava o pujava les escales…\nSón tantes coses les que ja no veuré… La meva Faith, verge com la selva que l’havia vist créixer, amb els peus descalços aferrats a aquella terra que tant s’estimava, fidel a la seva tribu i a les seves creences. Petita com cap d’agulla en un pallar, enmig d’arbrers gegantins, buscant amb els seus ullets vius els estels tapats per les fulles. La Faith bellugant-se, dansant amb lianes, passant d’arbre a arbre, bevent l’aigua de la pluja quan cau del cel. Baixant riu avall amb troncs, banyant-se amb aigües clares i escapolint-se d’hipopòtams i cocodrils. La Faith invocant esperits que perviuen en l’aire, fent ofrenes als seus déus perquè la guardessin de tot mal. La Faith , una mina d’or, germana del sol, de la lluna, dels estels, dels arbrers i dels animalons del seu país, de la seva terra. La meva Faith, melic de tot Àfrica!\nI sé que no tornaré a passar per damunt de l’asfalt perquè ha quedat tenyit de sang, lluent i espessa. Amb el pas del temps, Cronos, vell inmortal, les taques s’esborarran com si mai hagués passat res i quedarà tot oblidat. No quedarà cap senyal d’Ella, com sinó hagués existit, com si fos una imaginació de la meva boja ment enamorada. No, no trepitjaré més els carrers que la van veure sense vida. Em quedaré a la platja, damunt de la sorra encara calenta pels rajos del sol, recordant-la, invocant-la una vegada més. No em cansaré mai de repetir el teu nom, Faith, Faith, Faith… Nom estrany en terres catalanes però que deia tant de tu.\nLa lenta tarda que va queient, coberta d’un color de malva, m’envolta, i vaig declinant com ella, minut a minut, segon a segon… Moment propici per al somni, però un aroma flota per l’aire, me’l porta la brisa marina, una olor de sal que recorda la nostra primera nit. Sí, aquella nit que vam ser amagats per les roques, enmig de petxines, únics testimonis de la nostra unió, del foc que encenien els nostres cossos. I tot va quedar en secret, còmplices tu i jo, amants rebels units per sempre. Aquesta flaire que sento em fa reviure-la, em recorda a tu: les teves sines torrades, la teva veu apagada, la música de les onades que van, tornen i se’n van, els teus ulls salvatges més grans i brillants que mai. Dolça Faith, la nit que vaig provar la teva fruita prohibida saonada pel sol, per l’aigua, pel temps, esperant-me només a mi. Moments celestials per tots dos, i ara que penso que te n’has anat…\nPerquè has marxat sense poder-me diu adéu. Ahir, quan ens vam acomiadar i tu em vas dir que no calia que t’acompanyés a casa, qui m’havia de dir que ja no tornaria a tastar la dolçor dels teus llavis. Encara et vaig acompanyar un tros llarg, faltaven tres carrers, (tres maleïts carrers!), per arribar a casa teva i tu insistint que me n’anés, que a casa meva m’esperaven. L’última imatge que tinc de tu: l’últim bes, curt i suau i la teva silueta caminant pels carrers il·luminats però solitaris. Ens seguien? T’esperaven? Te’ls vas trobar per casualitat? Potser en veure’ls et vas posar a córrer com una daina com el dia que ens vam conèixer, però ahir et teu àngel protector se n’anava cap a casa embriagat per la teva mirada mentre tu passaves els pitjors moments de la teva vida. Qui sap si potser vas cridar el meu nom tallant l’aire amb el teu alè càlid. Però ningú el va sentir, com si el món s’hagués tornat sord davant dels teus intents d’auxili. Només tu saps les últimes imatges que vas veure i no em refereixo a la colla que et va apallissar, sense pietat, a sang freda, dominats per unes ideologies racistes que no van saber apreciar la teva bellesa per ser diferent. I si dic diferent és perquè en la diferència radicava el teu exotisme, el que a mi em feia tornar-me boig per tu. Em refereixo a les últimes imatges que et van bullir a la ment, potser et va passar la teva vida com en una pel·lícula, igual jo hi apareixia abans que perdessis el sentit pels cops que vas sofrir. Quants cops van faltar per arrancar-te la vida? Sé que vas lluitar, sempre has estat una bona lluitadora, aferrant-te a la vida com si fos un clau roent. Ressistint a cada instant fins que la mort, que encara no puc reconèixer, et va agafar, esperant-te amb els braços oberts perquè s’emportava la joia més preuada de tot l’únivers.\nI sí, sento culpabilitat per no haver-te agafat ahir i estirant-te de la mà, t’hagués portat fins a casa teva, sense escoltar les teves súpliques de que ja podies anar tota sola. Si pogués retrocedir el temps… Si Cronos, amb la seva barba quilomètrica i els seus ulls freds, s’apiadés de la teva ànima i et tornés al món dels mortals. Si pogués esborar el Destí, el que ja ha estat escrit a les estrelles, i canviar-lo. Si pogués escalar els laberints ombrívols de la mort, robar-te i fer-te meva de nou. Si pogués fer tantes coses per tu, per mi, per tots dos…\nLa meva mirada et busca, els meus braços volen encerclar-te, les meves orelles esperen impacients la teva veu melosa, els meus llavis besen el buit… Ara que no hi ets, tot és tan solitari sense tu. El cel ja fosqueja i al lluny comencen a brillar els primers estels, i jo voldria que plogués. Sí! Que el cel i jo, plegats, ploréssim el buit que has deixat, la falta que ens fas. Que la naturalesa expresés els meus sentiments, que m’ajudés a expulsar el dolor que sento a l’ànima. No sé si has emprès un viatje lluny de mi, en un altre món més digne de tu; o et trobes encara en aquesta terra disfressada d’algun experit benèvol. Potser ets el vent que em frega la galta, la remor de les onades, un estel que brilla en la inmensitat del cel, un gra de sorra tebi entre els meus dits… O has tornat a la teva terra, amant de la naturalesa, entre els teus, i m’esperés allí, com una nimfa enamorada d’un mortal, rodejada de déus i de màgia, la teva màgia que rajava pels teus porus, la que em va embruixar.\nI ara et veig un altre cop. El mar et reencarna en la meva imaginació. Les onades infinites que llepen la costa i comencen a mullar-me els peus, et cerquen constantment. Primer una, després l’altra… S’acosten a poc a poc, ho intenten, i al no trobar-te es retiren plorant mar endins, engolides per la inmensitat. Crec que s’han cansat de buscar-te, les sento gemegar cada cop més fort, i unint els seus brams desesperats s’han anat indignant. I fuetegen la costa, i han anat formant bromera, fins que ha quedat gairebé tota l’aigua blanca. Al mig s’ha format un rodolí, voltat de fina escuma, per fer-te renéixer. I ara et veig, caminant sobre la mar, amb els teus peus nus, mirant-me des del lluny, acostant-te a poc a poc a mi, amb passes fermes. Les onades s’han anat indignant davant teu i sento por. Pànic de que el mar s’hagi enamorat de la teva figura i vulgui posseir-te, impedint que acabis entre els meus braços. M’estic morint de gelosia davant de l’aigua que et toca, que et llepa, que t’acaricia. Onades que moren en la teva imatge, aigua que et regalima per tot el cos i que ja ha tastat el teu sabor. I se’m fa interminable l’espera. Tota tu cremes, foc pur, que ni la mar podrà apagar-te. Tu, sorgint de l’aigua, triunfant i riallera com una Venus, perquè sé que si la Venus dels temps antics hagués perdut la immortalitat es reencarnaria en la teva figura. Amb una sola mirada has eclipsat la lluna, que curiosa espera poder reaparèixer per presidir la llarga nit que li pertoca. Però tu, deessa de l’amor, no vols que ningú ens espii. Oh Faith, acosta’t… Falta tan poc per tocar-te…\nPerò la seva imatge, flamejant en el vent, ha desaparegut de sobte. Ha faltat tan poc… Ja no la veig, la mar m’ha guanyat la batalla i se l’ha empassat, fent-la seva. I ara sí, una llàgrima brillant em regalima per la galta, produint-me un pessigolleig. I després d’aquesta en vénen moltes més, com rius cabdalosos, que van a parar a la mar, mesclant-se la sal del meu dolor amb el lament de l’oceà. I em tapo els ulls amb les mans brutes de sorra humida, i alguns granets es colen a dins dels meus ulls, ferint-los, provocant coïssor.\nFaith, ahir vas caure com una rosa oberta, tan fràgil, tan petita i tan delicada; mentre et clavaven punxes a la tija que desconeixies per la teva innocència, incapaç de danyar res. Els teus pètals arrancats, flotant per l’aire, amunt, molt amunt, en companyia dels àngels. La teva ànima alada ha abandonat el teu cos i Hipnos t’ha fet presonera a l’illa de Lemnos, envoltant-te de boira. I ara jeus ens els braços d’un Morfeu que et bufa somnis que ja no viuràs. Rosa blanca per la teva candor tenyida de vermell! La rosa ha mort als llavis en l’últim sospir i milers d’abelles zumbejants et rodegen intentant xuclar el teu nèctar més íntim: la teva essència. La negra nit vetlla el teu somni etern, protegint-te de l’erosió, del pas del temps que s’endurà la teva bellesa. Una primera espurna t’encendrà, sense cremar-te, la teva bella pelleringa que ja no sents. Foc rodejant-te, com una fidel aurèola, destruint-te en breus segons. En apagar-te, seràs cendres que deambularan, empeses per ràfagues musicals, caient lliures, enterrant-se en la terra per on abans caminaves. T’oferiràs a ella i faras créixer els fruits, les plantes i els arbrers que brotaran en primavera. Seràs aliment per als ocells que et picotejaran la cara, agraïts de tanta benevolència. Tornaràs a la terra que et feu néixer, una roda que no para de rodar, exhaurit el teu cicle vital.\nI sento ganes de venjar-te, follia que em derreteix el glaç de les venes. El meu cor que batega foll vol entregar la seva ànima al diable i sometre’s a un interminable duel amb els teus assassins. Però res podrà tornar-te, és impossible que despertis, els teus ulls romandran clossos per sempre, amagant la seva brillantor. Pancartes gegantines, veus que s’alcen lloan el teu nom, la teva foto il·lumina els diaris amb quatre línies que expliquen la teva història. Gent conmoguda que plora davant dels informatius televisius i s’afilia a ONGs, amb ganes de lluitar, amb esperances de que això no es torni a repetir. Milers de manifestacions, mans molles que s’uneixen per recordar-te, minuts de silenci en la teva memòria. La ciutat plora, el teu país es contreu, el món sencer vessant llàgrimes per tu. Però al lluny, unes ombres que regnen ments entortolligades, riuen davant dels titulars, felices d’haver aconseguit el seu propòsit. I aquests ments emmetzinades volen un món format per gent homogènia, com ells: amb les seves puntes de ferro, amb els seys cabells rapats al zero, amb la seva pell blanca, amb els seus símbols terrorífics, seguidors d’una cultura que creuen superior… I aquests, que es fan dir humans, han menyspreat la teva pell bruna, negra com una oliva, banyada d’oli verge. Tan sols eres una nena, la meva nena… que anava fent-se gran: una princesa daurada que havia d’esdevenir reina.\nLa sorra se’m presta i t’alço monuments: piràmides amb enormes esglaons, castells amb llargues torres per a escalar els núvols i arribar a les portes del cel, i amb cada petó recordat anar obrint portes fins trobar-te, àngel càndid que m’espera. Vull sentir el frec de les teves ales blanques en la meva pell. Torres de Babel que s’emporta el vent en la meva continuada búsqueda.\nDibuixo la teva imatge, que em sé de memòria, a la sorra. Són petxines els teus ulls, algues els teus cabells, pedres els teus llavis, petites dunes els teus pits… I un cranc se t’acosta i jo voldria ser com ell, caminant enrere en el temps. Gavines que es posen en tu a trenc d’alba, fent-te pessigolles amb els seus becs, i et regalen plomes, blanques i grises, per poder enlairar-te més enllà dels núvols. I un sol tímid t’acaricia les teves morenes corbes de dona. Però la marea s’alça i et desfà els peus. I continua pujant i et cobreix. Aigua salada, llàgrimes que se t’emporten. Dues petxines lluents que floten, ressistint les onades. Tot vol ofegar-te, però tu, sirena eròtica, te’n vas nedant amb companyia dels peixos, empaitant les bruixes amb la teva cua entremaliada.\nFaith, diuen que has mort, per això he vingut aquí com un fugitiu. Tothom diu que ja no hi ets, que te n’has anat i mai més tornaràs. No m’ho vull creure, no puc pensar-ho. M’he negat a veure’t amb els ulls clucs, freda com el gebre, sense expressió, amb rajolins de sang seca i amb el vestit estripat. Silenci. Et col·locaran sota els peus ciris encesos, flames que es mouran acomiadant-se de tu. Silenci. Et tancaran amb clau dintre d’una caixa de fusta perquè tenen por que despertis i en surtis riallera perquè has aconseguit desafiar a la mort. Silenci. T’amagaran entre corones de flors i de d’espines i t’abandonaran enmig de xiprers. Silenci, silenci, silenci…. Silencis difícils de trencar i tot quedarà en calma.\nPerò tu fugiràs d’allí. Caminaràs entre laberints de flors, entre la solitud, la foscor i l’oblit. I amb cada passa trencaràs el silenci amb els teus peus nus sobre la grava. T’aturaràs en un moment de cansament i seuràs a sota d’un xiprer amb el cap damunt dels genolls, tancada com una poncella. Pensaràs per no perdre’t i confiaràs amb el teu instint perquè et meni cap a la sortida. Havent reposat, continuaràs el teu camí, movent-te com una espiga al vent, brillant com una flama. I la terra s’aclivellarà un cop hagis passat. Algunes fulles plouran dels arbrers, un mussol cantarà al lluny, el vent començarà a bufar. I tu t’ajupiràs, buscant alguna cosa per a emportar-te, i apartant amb les mans els lliris morats d’un solitari nínxol trobaràs un cabell. Te l’aproparàs als llavis, l’ensumaràs i la seva flaire t’envoltarà i desitjaràs la seva companyia. Te’l posaràs als cabells i seguiràs caminant, ara sense aturar-te, corrent… Cercant la claror, escapant-te de la foscor…\nFaith, no has mort, segueixes tancada en la meva memòria i reneixes en cada pensament que tinc. Tens forma de dolç record, impossible d’oblidar. Ja he passat un dia amb la teva presència a dins, amb les teves paraules, amb les teves carícies, amb els teus somriures, amb la teva olor. Estic impregnat de tu, de tot el passat que segueix sent present. Ara tornen a brillar els estels. La lluna que avui sembla una tallada de meló, em mira mofeta i em fa una guinyada. Li aparto la mirada i la centro en un estel que destaca perquè brilla més que els altres. L’estel comença a moure’s, la llarga cua em saluda, i no sé si demanar un desig. L’estel està queient a la mar, ja ha creuat tot el cel i la llum em fereix els ulls. La mar l’espera impacient, vol engolir-se’l per calmar la seva fam. Acluco els ulls amb força i veig pampallugues, i no sé què fer, mai he cregut que un estel fugaç pugui complir un desig. Torno a obrir els ulls i els alço cap al cel, l’estel ja està fregant l’aigua i sembla que em digui adéu. M’he decidit a demanar-lo però no puc, només em surt el teu nom: Faith, Faith, Faith… Sembla que hagi oblidat totes les paraules i l’estel s’està perdent, apagant-se en la mar i acabo per no veure’l. I ara torna un altre cop la quietud i alço de nou els ulls demanant un altre estel que faci bonic. Però han començat a venir núvols que cobreixen la resta dels estels, només queda la lluna que em somriu i em torna a guinyar l’ull.\nI en un instant, dos núvols s’han unit en una pugna que sembla no tenir fi tapant la lluna, en separar-se tots dos ferits de mort i esgotats han deixat caure un clavell a la sorra. Un clavell d’un vermell intens, un clavell que sagna, un clavell que plora. I les meves mans no dubten en agafar-lo abans que una onada me’l robi. Fa l’olor de la Faith i al mig porta enganxat un cabell negre. Enredo el cabell entre els meus dits i m’apropo el clavell als llavis. Tinc ganes de besar-lo i així ho faig. L’últim petó, l’últim adéu, l’última llàgrima. I els pètals tenen sabor de la Faith , i són suaus i tendres com els seus llavis. I el petó s’allarga més i més. Tenim tota la nit per estimar-mos, dolç clavell, dolça Faith, regal portat per un estel fugaç.


Lipoatrofia Semicircular: una malaltia laboral | Radiansa\nUna malaltia laboral\nA través de cents d'estudis en llocs de treball, Radiansa Consulting ha adquirit una àmplia experiència i coneixements sobre les causes de la Lipoatrofia Semicircular i les solucions corresponents.\nL'aparició d'aquesta malaltia, habitualment relacionada amb treballadors en oficines, denominada Lipoatrofia Semicircular (LS), està associada amb els camps elèctrics de baixa freqüència i les càrregues estàtiques generades en el lloc de treball de la persona afectada.\nUna vegada diagnosticada l'anomalia que provoca la Lipoatrofia Semicircular, mitjançant una sèrie de mesuraments, se sol solucionar adoptant mesures senzilles i econòmiques.\nEl nostre servei de mesurament i diagnòstic, conforme al Protocols d'Actuació de la Generalitat de Catalunya en casos de Lipoatrofia Semicircular, se centra generalment en mesures de les següents quantitats en els llocs de treball, per identificar el problema i la seva solució:\nCampos elèctrics de 50 Hz\nSol·licita un pressupost sense compromís. Treballem en totes les Comunitats Autònomes.\nLa Lipoatrofia Semicircular: un risc electromagnètic en el lloc de treball\nEl símptoma principal de la L.S. és la pèrdua de teixit gras subcutani en una zona semicircular situada sobretot en la part davantera de les cuixes, sovint a la mateixa altura del tauler de la taula de treball. La majoria de les persones afectades per aquesta malaltia són dones.\nEn els últims anys, s'han incrementat els casos reportats de Lipoatrofia Semicircular. Encara que no és una malaltia nova, avui dia, la condició està reconeguda pels serveis mèdics i els professionals de l'àmbit de riscos laborals.\nEncara que els detalls del mecanisme biològic responsable de l'aparició d'aquesta malaltia no són completament coneguts, cada cas de L.S. té un factor en comú, que correspon a l'existència d'un camp elèctric alt, prop de la posició del treballador.\nLes càrregues estàtiques, generades en gran mesura pel frec de roba sintètica amb la cadira, tenen un paper important en l'aparició de Lipoatrofia Semicircular per via de l'amplificació d'aquestes càrregues en el camp elèctric anòmal generat en el mobilario d'oficina.\nEl temps de recuperació de la persona afectada depèn en gran part del temps que porta amb les lesions. La majoria de persones afectades es recuperen de forma total, però és important arreglar la situació que provoca les lesions una vegada diagnosticada la condició, per minimitzar el temps de recuperació.\nUna vegada eliminada la situació anòmala en el lloc de treball, se sol veure una millorança de les lesions en un termini d'un mes, i una recuperació total en 3 mesos, en les persones que porten menys d'un any amb les lesions.


Psicòleg infantil Figueres i Girona - CRISTIAN TORIBIO\nPsicòleg infantil Figueres\nDes del naixement a l'inici de l'edat adulta\nCRISTIAN TORIBIO - Psicòleg a Figueres i Girona - Psicologia SanitàriaTerapiaPsicòleg infantil Figueres\nQuè és la psicoteràpia infanto-juvenil?\nLa psicoteràpia és un tractament que té com a objectiu canviar pensaments, emocions i conductes. El tipus de psicoteràpia que realitzo s’anomena «cognitiu-conductual», en aquest tipus de teràpia s’utilitzen tècniques amb efectes terapèutics demostrats en les investigacions científiques i, per tant, d’eficàcia demostrada. Les tècniques, pautes i propostes que es donen en el curs d’una teràpia varien molt en funció de l’edat de la persona, les dificultats en les quals es trobi i la gravetat d’aquestes.\nA quines edats va dirigida la psicoteràpia infanto-juvenil?\nCom a psicòleg infantil a figueres realitzo teràpia dirigida a la infància, adolescència i joventut. La infància és el període de desenvolupament que compren les edats que van des del naixement a l’adolescència. Dins de la infància es poden trobar diferents etapes caracteritzades per diferents ritmes de desenvolupament físic i psicològic. Les edats aproximades d’aquestes etapes són les següents:\nInfància (0-12 anys)\nPrimera infància (0-6 anys)\nInfantesa (6-10 anys)\nPreadolescència (11-12 anys)\nJoventut (12-24 anys)\nPubertat (12-16 anys)\nAdolescència mitjana (17-19 anys)\nJoventut plena (20-24 anys)\nQuan caldria consultar a un psicòleg infantil?\nLa psicoteràpia va dirigida a intervenir o prevenir trastorns i dificultats psicològiques. Els trastorns són conjunts de símptomes, característiques o condicions psicològiques (inclús físiques) que afecten el desenvolupament adient de la persona en l’àmbit emocional, social i/o individual. Aquests trastorns es poden dividir en diferents categories, entre elles les més comunes són (clica-les per llegir més sobre cada una d’elles):\nTrastorns del desenvolupament neurològic\nEls trastorns del desenvolupament neurològic són alteracions durant el procés de desenvolupament neuronal o, en altres paraules, en la manera en què es desenvolupa el cervell. Dins d'aquesta categoria hi ha moltes formes de desenvolupament neuronal que poden causar dificultats d'adaptació.\nHi ha tipus de desenvolupament que afecten la capacitat intel·lectual (com pot ser la discapacitat intel·lectual), n'hi ha que afecten la capacitat d'atenció i concentració (com pot ser el TDAH), a la comunicació i a la socialització (com els trastorns de l'espectre Autista) o a les habilitats motores (com el Trastorn del desenvolupament de la coordinació), per exemple. És important una intervenció primerenca per poder assolir el màxim potencial del nen o nena durant el període de desenvolupament que és quan tenen més facilitat de progressió en aprendre i madurar.\nEls trastorns depressius fan referència a alteracions en l'estat d'ànim de la persona. En aquesta alteració predomina l'estat d'ànim deprimit i la pèrdua d'interès o plaer. En el cas dels nens i adolescents, l'estat d'ànim deprimit es pot manifestar en forma d'irritabilitat en lloc de tristesa.\nCom a pares és important fixar-se en els plors aparentment sense motiu, en els sentiments de solitud, en la tendència a aïllar-se, canvis en el somni i en l'alimentació, etc. A les sessions de psicoteràpia es tractarà de fer entendre els motius del canvi en l'estat d'ànim i treballar activament en la recuperació i control de les emocions que generen el malestar.\nL'ansietat és un mecanisme natural de l'ésser humà que prepara els nostres cossos per enfrontar situacions que considerem difícils o amenaçadores, com ara un examen de conducció, una exposició oral o la presència d'un perill imminent . L'ansietat es torna un problema quan es produeix en una intensitat que no és tolerable per a la persona que la sent i que es perllonga en el temps, arribant a limitar la relació amb els altres, l'autosuficiència o la pèrdua d'oportunitats per evitar possibles perills .\nHi ha diferents formes de expermientar ansietat: Quan pateixes por intensa i incapacitant per a determinades situacions (el que anomenem fòbies), por a separar-se dels pares o cuidadors, experimentar atacs de pànic / crisi d'ansietat en diferents contextos, ansietat generalitzada, etc. Totes elles poden tenir bon pronòstic si s'intervé de manera precoç així com s'ha demostrat que amb la teràpia cognitiu-conductual se solen aconseguir bons resultats i en relativament poc temps.\nEl Trastorn Obsessiu-Compulsiu (TOC) es caracteritza per la presència de pensaments intrusius (és a dir, pensaments que ens vénen a la ment, que són desagradables, que desitjaríem no pensar i que costa molt que marxin) i accions o comportaments que es realitzen per evitar aquests pensaments (compulsions).\nPer exemple: pensar que estic brut, sentir fàstic o por a contaminar-se per la brutícia i / o microorganismes i netejar-se les mans o altres parts del cos persistentment per evitar-ho o prevenir-ho, fins al punt de poder arribar a fer-se ferides a la pell de tantes vegades que s'han netejat.\nEls dos Trastorns de la conducta alimentària més coneguts són l'Anorèxia nerviosa i la Bulímia nerviosa. El primer d'ells, l'Anorèxia, consisteix en la restricció dels aliments fins provocar-se un baix pes, inferior al mínim saludable, associat a una por inteso a guanyar pes i alteracions en com percep la persona el seu propi pes.\nD'altra banda, la Bulímia, és la realització d'afartaments de menjar portats per la impulsivitat i la compensació de l'afartament a través de mètodes inadequats com el vòmit autoprovocat.\nTrastorns de l'excreció\nEntre aquests tipus de trastorns dels més coneguts són la Enuresi i la Encopresi:\nL'enuresi consisteix en l'emissió d'orina en llocs inadequats i quan el nen o nena ja té un desenvolupament equivalent als 5 anys. La situació més comuna dins d'aquest trastorn és que s'escapi l'orina al llit durant el son.\nLa encopresi, d'altra banda, es refereix a l'excreció de femta en llocs inadequats, quan el nen o nena ja té un desenvolupament equivalent als 4 anys. És menys comú que l'enuresi però pot provocar molt malestar i deteriorament social i acadèmic.\nTrastorns del son-vigília\nEl més comú dels Trastorns del son és l'insomni. Aquest consisteix en la dificultat persistent en agafar el son o mantenir-lo. S'hauria d'evitar l'ús de fàrmacs ansiolítics durant temps prolongats i utilitzar altres teràpies com la psicoteràpia cognitiu-conductual.\nLa psicoterapia també pot anar dirigida a prevenir o millorar àrees psicològiques de la persona, com per exemple:\nDificultats de relació social\nFomentar la maduració emocional\nIncrementar la Intel·ligència emocional\nDificultat d'adaptació als canvis (canvis escolars, separació de pares, etc.)\nLa psicopedagogia va destinada als nens/nenes i adolescents amb dificultats en l'aprenentatge. Es tracta de valorar les fortaleses i les dificultats en l'àmbit escolar a través de...\nA més de la teràpia tradicional també realitzo teràpia mitjançant videoconferència, que és la modalitat de teràpia online més semblant a la psicoteràpia presencial. Només...\nLa psicoterapia es un tratamiento que tiene como objetivo cambiar pensamientos, emociones y conductas. Al igual que ocurre con la psicoterapia infanto-juvenil, el tipo de psicoterapia...\nPsicología infantil Figueres\nHospital de Figueres,Figueres,Girona-17600,\nPsicoterapia infanto-juvenil: Terapia psicológica para niños y adolescentes con psicólogo infantil Figueres y Girona. Psicología infantil Figueres.\nExpert en psicologia infanto-juvenil i en Trastorns de l'aprenentatge i la parla. Psicòleg a Figueres amb àmplia experiència en psicoteràpia en infància, adolescència i adults. Actualment formo part de l'equip de Psicòlegs a Girona i Figueres d’Heia Psicologia, a Girona capital i Figueres.\nMillor lletra per estudiar\n¿El mes de nacimiento influye en las notas?\nAquesta web utilitza cookies pròpies que tenen una finalitat funcional i cookies de tercers (tipus analytics) que permeten conèixer els seus hàbits de navegació per donar millor servei d’informació. Per continuar navegant és important que accepti el seu ús. Pots canviar la configuració, desactivar-les u obtenir més informació aquí.


El PSIB-PSOE aposta per un pacte entre generacions per reformar la Constitució i adaptar-la als nous temps\ndes. 06 El PSIB-PSOE aposta per un pacte entre generacions per reformar la Constitució i adaptar-la als nous temps\nRamon Socías, Antoni Manchado i Francesc Antich han defensat que «estimar la Constitució és adequar-la a les necessitats de la gent d'avui i no deixar-la fossilitzada»\nEls socialistes han compartit taula amb gent de totes les generacions explicant la proposta que defensa Pedro Sànchez encaminada a «blindar els drets socials, introduir el principi d'ordinalitat en el finançament autonòmic i anar cap a un Estat federal on tothom es senti còmode»\nEn el dia de l'aniversari de la Constitució Espanyola, els socialistes han sortit al carrer a explicar la proposta per reformar el text per adaptar-la als nous temps amb «un gran pacte entre generacions, entre joves i majors, garantint un futur amb condicions dignes per als joves que es preparen i una jubilació digna i unes pensions assegurades a les persones que ja ho han donat tot», ha assegurat Ramon Socías, candidat al Congrés per Balears.\nJuntament amb Socías, Antoni Manchado, candidat al Senat per Mallorca, i Francesc Antich, senador per Balears, han compartit taula amb gent de totes les generacions defensant que «estimar la Constitució és adequar-la a les necessitats de la gent d'avui i no deixar-la fossilitzar, com pretenen alguns».\nLa proposta dels socialistes va en tres eixos: per una banda, «blindar els drets socials perquè cap situació econòmica pugui posar en perill els drets pels que tant hem lluitat»; per una altra, «amb un nou sistema de finançament autonòmic més just que inclogui el principi d'ordinalitat, pel que ningú es vegi perjudicat després d'aplicar els paràmetres de solidaritat»; i finalment, «en clau federal perquè tots els territoris tenguin els drets garantits i les competències clares i tothom es senti còmode dins Espanya».\nEls socialistes són conscients que es necessiten «grans consensos polítics» per assolir aquesta reforma «profunda i oberta» per «reforçar drets fonamentals, millorar la participació i adaptar el text Constitucional a la realitat del segle XXI».


La Casa Dell'Olivastro Budoni Itàlia - Ofertes d'hotels amb els MILLORS DESCOMPTES EN LÍNIA\nVia Giovanni Battista Melis 18, Agrustos, Budoni, Budoni, Itàlia, 08020 - Veure al mapa\nMés informació sobre La Casa Dell'Olivastro\nAl visitar Budoni, vosté es sentirà com a casa a La Casa Dell'Olivastro, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLa Casa Dell'Olivastro també ofereix moltes instal.lacions per enriquir la seva estada a Budoni. Habitació familiar, instal.lacions de barbacoa, lloguer de bicicletes són només algunes de les comoditats que fan que La Casa Dell'Olivastro sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. La Casa Dell'Olivastro és un lloc ideal d'estada pels viatgers que busquin encant, comfort i facilitat a Budoni.


Més de 40 milions de viatgers l’any 2017 | Baixbus\nMés de 40 milions de viatgers l’any 2017\nBaixbus bat rècord històric i augmenta en 1.250.000 viatges la xifra de 2016\nL’increment global de passatge ha estat del 3,2%, un punt més que l’any anterior, dada que confirma el creixement continuat i sense pausa de l’ús del bus metropolità al Baix Llobregat i l’Hospitalet.\nL’evolució positiva dels viatgers és una constant dels darrer anys en les empreses del grup operador, Mohn, Oliveras i Rosanbus, les quals tanquen el 2017 amb un resultat molt òptim pel que fa a les xifres absolutes (Mohn 18.948.769; Oliveras 9.094.261; Rosanbus 12.136.627). L’augment més notori dels viatgers que han fet servir les línies de bus tutelades per l'Àrea Metropolitana de Barcelona (AMB) l’ha experimentat Mohn, sumant més d’un milió de passatgers, i tot i que Oliveras i Rosanbus l’han tingut més sostingut, també augmenten en les seves xifres globals.\nLes dades concretes de la xarxa de Nitbus al Baix Llobregat, que depén de l'AMB, també són força exitoses, ja que el servei nocturn que opera Mohn supera amb escreix els dos milions i mig de viatgers, dades que representen un increment del 9,4% respecte l’any passat. Destaquen amb un creixement espectacular les línies que connecten amb l’aeroport durant la nit (línies N16 i N17), les quals havien tingut una petita davallada l’any 2016 i que amb les millores de servei promogudes l’any passat per l'AMB han pujat considerablement en el seu volum de viatgers.\nLa tendència positiva de les línies que connecten el Baix Llobregat amb l’aeoroport també afecta a les línies dïurnes (L77 i L99), registrant increments de l’11,3% i el 14,5% cadascuna d’elles.\nDels serveis afavorits també cal assenyalar aquells que cobreixen el transport a zones de platja, tant de caràcter urbà com interurbà. És el cas de la línia L94, que connecta les platges de Castelldefels amb el centre de Barcelona, i que ha situat el seu creixement en el 14,7%, gairebé el doble que l’any passat. Aquest resultat també obeeix a la millora d’horari registrada en aquesta línia durant l’estiu amb busos cada 15 minuts.\nEls serveis que connecten les platges de Gavà i del Prat, línies Ga1 i PR3 també han augmentat de manera considerable el seu nombre de viatgers.


El Barça ja té preparat el traspàs per Lewandowski\nLa secretaria tècnica del Futbol Club Barcelona està treballant de valent per brindar al seu entrenador una plantilla encara més competitiva que l’actual, de cara a l’estiu vinent. Saben que, amb el que ja hi havia i especialment amb el mercat de fitxatges hivernal tan bo que van fer, ja hi ha un equip de garanties. Una nòmina que ha estat capaç de golejar pràcticament cada rival al qual s’ha enfrontat. Quatre gols al Reial Madrid, quatre a l’Atlètic de Madrid, quatre a l’Athletic Club, quatre al València, quatre al Nàpols… Tot i això, saben que per a tornar a posar el club en el punt més àlgid del futbol europeu cal una mica més.\nDe moment, ja han tancat les incorporacions d’Andreas Christensen i Franck Kessié. Malgrat que encara no s’hagi anunciat de manera oficial, tots dos futbolistes arribaran el mes de juliol, lliures, després d’haver esgotat els seus contractes amb el Chelsea i el Milan, respectivament. I reforçaran, amb garanties, les parcel·les de la defensa i del mig del camp. Ara, però, Mateu Alemany, secretari de futbol del club, i Jordi Cruyff, director de l’scouting internacional, treballen en la part ofensiva.\nAmb l’opció d’Erling Haaland entre cella i cella, però una mica evaporada donada la dificultat d’aconseguir dur a bon port l’operació, els darrers dies també estan temptejant l’altre gran davanter que hi ha ara mateix en l’elit del futbol: Robert Lewandowski. El polonès, vigent Bota d’Or -i per tant màxim golejador del continent europeu la darrera temporada- i vigent màxim anotador de l’anterior Champions, interessa molt a les oficines de Can Barça. Tant és així, que ja tenen preparada els diners del traspàs que faran al seu club, el Bayern de Munic.\nL’oferta inicial al Bayern: un traspàs de 50 milions d’euros\nSegons informa el diari Sport, el Barça, a hores d’ara, es planteja oferir 50 milions d’euros pel jugador. I, si fes falta, s’arribaria als 60 milions d’euros. Cal tenir en compte que Lewandowski acaba contracte amb els bavaresos el 2023, i òbviament encara no ha renovat. Aquesta circumstància facilitaria que el club decidís vendre’l ara, en lloc d’esperar que pugui marxar sense deixar diners l’any que ve. Per la seva banda, el jugador voldria canviar d’aires i de lliga, després de quasi vuit temporades al Bayern i de dotze a la Bundesliga (comptant la seva trajectòria anterior al Borussia Dortmund).\nTambé cal recordar la bona relació del seu representant, Pini Zahavi, amb el president del Barça, Joan Laporta. Lewandowski té 33 anys i estaria buscant el seu últim gran contracte, en un equip del qual ha estat botxí els darrers anys però que ara està en auge i amenaça els altres equips europeus amb reaconseguir el tron del continent.\nBarça Bayern de Munic Cruyff Fitxatge Laporta Mateu Alemany Mercat de fitxatges Robert Lewandowski\nEls detalls de l’oferta del Barça que Lewandowski estaria a prop d’acceptar\nEl club blaugrana ofereix quatre temporades i el lideratge del projecte, segons el diari Sport\nNo volem inadaptats a Can Barça març 26, 2022 | 12:16\nEl senyor Laporta cal que inclogui al'contracte una clàusula de penalització si el senyor Lewandowski no aprèn la llengua del país en un termini raonable. El Consorci per a la Normalització Lingüística organitza uns cursos de llengua catalana molt interessants\nGuillem març 26, 2022 | 14:46\nCom el que li van fer a Messi, vols dir?.\nSoci fcb març 27, 2022 | 10:45\nLaporta no pagarà 50 milions per un jugador de 33 anys .Que estem molt malament econòmicament Màxim 20 + 10 variables


El disc “1016” de l’Alfred García es publicarà el 14 de desembre • Ràdio Capital de l'Empordà\nEl disc “1016” de l’Alfred García es publicarà el 14 de desembre\nAlfred García ha donat la gran notícia als seus seguidors i és la data de publicació del seu esperat disc “1016”, que arribarà pocs dies abans de les festes de nadal, el 14 de desembre, fet que fa preveure que serà un dels discs més venuts durant aquelles setmanes.\nAquest anunci arriba després que el cantant català hagi posat en negre totes les seves xarxes socials abans de donar l’esperada notícia.\n— alfredgarcia (@alfredgarcia) 27 de novembre de 2018\nDes de feia setmanes hi havia molts rumors que apuntaven que aquesta seria la data de publicació i és que just aquella setmana comença en dia 10 i acaba en 16 i els divendres acostumen a ser els dies que es publiquen els discs, per tant el 14 de desembre semblava la data esperada per molts. I per si no n’hi hagués prou, el cantant va néixer un dia 14 (de març). El nom de 1016 com bé saben els seus seguidors és el que el va acompanyar durant els càstings per accedir a l’acadèmia d’OT 2017.\nL’entrada El disc “1016” de l’Alfred García es publicarà el 14 de desembre ha aparegut primer a Primera Fila.\nArticle anteriorCirca Waves anuncien “What’s It Like Over There?” pel 5 d’abril\nArticle següentTemps tranquil, força assolellat i matí fred


PxC - PxC sí respon\nPxC sí respon\n11/06/2014 - Viladecans\nPlataforma per Catalunya obre una nova via de contacte amb la ciutadania per donar resposta a l’abandonament que pateixen els usuaris del xat de l’alcalde\nViladecans | Redacció.- La delegació local de Plataforma per Catalunya estarà disponible per a la ciutadania a través del servei de missatgeria instantània Whatsapp.\nLa iniciativa portarà per lema “PxC sí que respon”, en resposta a la necessitat que tenen els viladecanencs de comunicar-se amb una força que els representi a l'ajuntament, ja que el xat de l'alcalde, de periodicitat mensual, té descontents a molts veïns.\nL'alcalde Carles Ruiz (PSC) contesta i publica únicament allò que li interessa a l'equip de govern local (PSC-ICV), i mai recull ni atén les múltiples queixes que els viladecanencs tracten de traslladar-li esperant una resposta que no arriba.\nAmb aquesta iniciativa Plataforma per Catalunya posa a la disposició dels veïns una nova via de contacte, pionera en la política nacional, en l'afany d'interactuar amb els viladecanencs.\nAquesta nova via de contacte se suma al correu electrònic, el telèfon d'atenció 24 hores i les xarxes socials, a través de les quals cada vegada més la gent contacta per informar-se, manifestar inquietuds o afiliar-se.\nEl WhatsApp de Plataforma per Catalunya a Viladecans s'anirà activant periòdicament en dates que seran anunciades prèviament a través de les xarxes socials. El temps restant estarà disponible, com sempre, a través del telèfon i el correu electrònic.


Productes Pàgina | El Moomin Shop\nInici »Productes Pàgina\nPeluixos i joguines\nPetit imant del món - Hug Moomin\nEns encanten aquests mini Moomin imants món, ideal per aclarir sobre de la nevera!\nFet de metall de\nMida: 6 x 6.5 cm\nPreu: 5,75 EUR\nRuusumuumi Tela - Blau turquesa / rosa\nRuusumuumi tela Moomin turquesa / rosa. Aquest teixit de cotó 100% es repeteix d'ample i 150cm patró són cada 63cm\nVenda per metres corrent.\nAmb un preu de 18,00 GBP per metre.\nCites, aniversaris, festes i aniversaris ... fer un seguiment de tot amb aquest ampli organitzador família. Amb cinc columnes que hi ha espai per a tota la família. Amb bellament commovedora il · lustracions a tot color dels personatges de Moomin molt estimat, cada mes hi haurà que somriu amb admiració en el món màgic de Moominvalley.\nMoomin cas de l'iPhone 4/4S - Moomin\nPorteu el seu iPhone amb els teus personatges favorits de Moomin!\nSalvaguardar l'iPhone de cops i ratllades amb aquest cas Moomin dur resistent i durable. Que encaix en els dispositius i proporciona un fàcil accés a tots els controls.\nS'adapta iPhone 4/4S\nPetit imant del món - Little meu\nPetit imant del món - Moomin Family\nPetit imant del món - Snorkmaiden\nPetit imant del món - Moominpappa\nPetit imant del món - Moominmamma\nPetit imant del món - Arbre\nRotary Tealight Holder - Família\nAquest canelobre de Rotary amb Moomins família desperta records de la infància! La part superior del suport de gira amb la calor d'una espelma encesa. Vela inclòs i empaquetat en una caixa atractiva.\nMida: 16,5 x 6,5 cm\nRotary Tealight Holder - Little meu\nAquest canelobre de Rotary amb Little meu desperta records de la infància! La part superior del suport de gira amb la calor d'una espelma encesa. Vela inclòs i empaquetat en una caixa atractiva.\nSuvimuumi Tela - Blau\nMoomin tela Suvimuumi en blau. Aquest teixit de cotó 100% és 150 cm de llarg.\nMoomin cas de l'iPhone 4/4S - Little meu\nAmpolla d'aigua calenta flora\nCoberta de punt\nAmpolla d'aigua calenta inclosa\nMesures: L34cm W20cm x\nPàgines: 1 2 3 4 Següent> últim »


Economia - xcat.cat\nXCAT:CAT, NOVA ETAPA: Apostem per a la gent que fa coses! - CIBERMERCAT: El primer “Centre comercial virtual” per productes, marques i serveis catalans. - TICKETMERCAT: Esdeveniments, entrades i promocions. Un nou univers carregat de magnifiques possibilitats! - CREAXCAT: La primera plataforma per els i les professionals de la creació cultural i artística a casa nostra! - ENTITATSXCAT: La “Plataforma transversal” de la polièdrica societat civil catalana. Un espai al servei de les entitats per a la divulgaciò, la promoció i la recerca de patrocinis. - EMPRENXCAT: La plataforma interactiva per els emprenedors i les emprenedores catalans. L' espai per cercar sinèrgies i difondre i promoure els teus projectes i productes. - ARREUXCAT- "EL LOBBY CATALÀ":. L'espai per els catalans i catalanes que desenvolupen les seves activitats arreu del món. Els nostres millors ambaixadors i ambaixadores! - VIDEOSFERAXCAT: Catalunya en versió original\tEconomia\nPelegrí convoca una cimera del sector per analitzar el futur davant de la crisi i la pedra\nfruita Els pèrits...\t«Deu mil hectàrees de la pedra del dia 5 no tenen assegurança’\telpresident\nAigua Fonter modernitza la imatge del seu envàs\tLa marca d'aigua amb gas Fonter, amb deu termal a Amer i propietat d'Aguas Fontvella y Lanjaron, SA, ha renovat l'envàs amb l'objectiu d'apropar-se més al consumidor com “un aliment molt saludable” i apostar pel creixement “de la categoria en el sector de les aigües oferint un producte amb una imatge modernitzada”. Fonter és una aigua mineral...\tEls pagesos reclamen les indemnitzacions per la C-31\tPagesos i propietaris de terrenys afectats per les expropiacions de la carretera C-31 el 2008 van protestar ahir al matí en una marxa lenta per la carretera per reclamar el cobrament de les indemnitzacions que els deu la Generalitat. Els afectats, conduint cotxes particulars i una vintena de tractors, van anar des de Ventalló fins a Vilamacolum a 5 km per hora,...\tProducció integrada a Carrefour Girona\tCarrefour ha iniciat una campanya als 61 centres que té a Catalunya, entre els quals hi ha el de Girona, per donar a conèixer els beneficis de la producció integrada, basada en la limitació de l'ús d'agroquímics. A Catalunya hi ha més de dos mils operadors que fan producció integrada. Això representa més de 30.000 hectàrees de cultiu que apliquen...\tMés de 120.000 persones passen per l’aeroport\tMés de 120.000 persones hauran passat aquests dies per l'aeroport de Girona. No és una operació sortida perquè no hi ha més vols que els habituals, però és cert que molts van més plens que en altres èpoques de l'any. Des de divendres passat i fins divendres vinent es preveuen un total de 649 moviments –aterratges i sortides– i el dia més...\tEls banquers posposen el cobrament dels seus plusos per pagar menys impostos\tUna de les primeres decisions que va prendre Mariano Rajoy quan va arribar a la presidència va ser apujar l'IRPF, el principal impost de què es nodreix l'Estat. La decisió d'apujar l'IRPF es va prendre a finals de desembre i amb l'objectiu declarat que fos "temporal". A la pròpia llei en què s'aprova l'augment de l'impost s'especifica que només...\tFiança de 25,8 milions per als exdirectius de la CAM\tFiança exemplar per a exdirectius de la Caja de Ahorros del Mediterráneo (CAM). El jutge de l'Audiència Nacional Javier Gómez Bermúdez ha imposat 25,8 milions de fiança als cinc exdirectius de l'entitat bancària a petició de l'acusació particular del FROB. Els 5 exdirectius –l'expresident de la CAM Modesto Crespo, els exdirectors generals...\tAgroseguro començarà a peritar dilluns l’afectació de la pedregada\nAGRICULTURA El Govern...\tLa pedra arrasa la Franja, el Segrià i la Noguera i malmet la collita de fruita\nAlcarràs. Robert Jaimejuan comprova l'estat dels fruiters. Al requadre, una mostra dels efectes...\tGasolina i gasoil més cars en vigília de les vacances\nconsum El carburant...\tCampanya de promoció dels productes catalans\tUn total de 61 establiments de Carrefour s'han sumat aquest any a la campanya de promoció de productes catalans que respon a la iniciativa del Consell Català de la Producció Integrada. Del juliol a l'octubre, atansaran als consumidors els productes de producció integrada, elaborats a partir de


La Festa de l'Arbre i el Ball del Cornut, una tradició amb orígens romans i medievals\nEl dilluns de Pasqua la vila de Cornellà de Terri celebra la seva festivitat més destacada i antiga\nLes comarques gironines tenen una cultura molt diversa i, sovint, arcaica, ja que conserven una bona compilació de tradicions i celebracions que rememoren un episodi històric del territori. Especialment, els pobles de l'àmbit més rural són una mina de festivitats amb arrels molt antigues i, fins i tot, d'origen desconegut, que s'han convertit en icòniques de la regió. Un dels exemples més peculiars de casa nostra durant aquestes dates és la Festa de l'Arbre de Maig i el Ball del Cornut.\nCada dilluns de Pasqua, Cornellà de Terri s'alça ben d'hora per preparar la seva festa tradicional més destacada, declarada d'interès nacional el 1999. Es tracta d'una festivitat emmarcada dins la programació de la Festa Major del municipi, que va iniciar-se el dia 13 i que omplirà els carrers d'activitats, fires i espectacles fins al 17 d'abril, dia en què podreu gaudir de la tradició esmentada.\nLa plantada i la dansa\nA partir de les 12 h del migdia, la gent del poble anirà a cercar el tronc del pollancre més alt que s'hagi trobat al municipi, una peça que s'haurà tallat el Divendres Sant, i el duran fins a la plaça. El tronc, guarnit amb banyes d'animals i una senyera al capoll, substituirà l'arbre de l'any anterior.\nUn cop ja està plantat, arribarà el moment del Ball del Cornut, una dansa rodona que es fa al voltant de l'arbre de maig executada per sis parelles de balladors acompanyats del cornut, un personatge que porta dues banyes ben grosses al damunt del cap. Aquest va fent salts dins i fora del cercle i, un cop finalitza la dansa, pren una balladora per la mà i marxen furtivament de la plaça.\nLa cobla, però, continua amb la música i interpreta algunes de les sardanes més tradicionals. Aquest ball, únic en el territori català, té la coreografia i música del Costumari Català, l'obra cabdal del gran folklorista Joan Amades.\nLa tradició del Ball del Cornut i l'Arbre de Maig és tan llunyana que no existeix cap document escrit que acrediti el seu naixement. Tot i així, hi ha diverses teories al respecte, com el seu origen en les cerimònies de culte a divinitats romanes per demanar bones collites i prosperitat alimentària.\nPel que fa al cornut, l'explicació més consensuada és que es remunta al 1367, moment en què s'inicia la redempció dels anomenats 'mals usos' feudals, que implica que els homes de la vil·la ja no tenen el dret de cuixa sobre les noies del poble noucasades. En aquell temps, els senyors dictaven la sort, la vida i la mort dels pobladors de les seves terres, i un dels privilegis més abusius que tenien era el de poder anar al llit, durant la nit de noces, amb les noies que s'estaven a punt de casar.\nEn aquest moment, Cornellà de Terri deixa d'estar sotmesa a jou feudal i passa a dependre directament del monarca, Pere III el Cerimoniós, i els habitants celebren la nova realitat amb ironia i danses, creant, així, el reconegut Ball del Cornut.\nUna tradició sense fre\nLa festa s'ha convertit en un autèntic símbol d'identitat dels habitants de Cornellà de Terri, i és la seva festa més coneguda i visitada. Des d'orígens incerts, s'ha celebrat generació rere generació, llevat de les interrupcions que va patir durant la dictadura d'en Primo de Ribera (1923-1930), la Guerra Civil Espanyola (1936-1939) i posterior dictadura del general Franco. Des de la transició, la festivitat va tornar a desenvolupar-se amb normalitat i en els darrers anys ha començat a agafar certa popularitat entre els habitants d'altres municipis de Catalunya que, atrets per la singularitat de la tradició, vénen fins a Cornellà de Terri per gaudir d'un espectacle amb arrels mil·lenàries.\nTota la informació sobre l'acte i les activitats de la Festa Major al web de l'Ajuntament de Cornellà de Terri.\nIrene Serrat: “Volem donar a conèixer el llegat de la dona d’abans en el món rural...


COOL ADVANCED CONTOUR - Cosmética natural y eficaz – NATANA\nFormulat per millorar els signes de l’envelliment del contorn d’ulls. Un tractament que ajuda a reduir l’aparença de les línies d’expressió i arrugues, reduir les bosses i proporcionar permesa i llum a la zona.\nLa seva fórmula amb 95% d’ingredients naturals orgànics conté principis actius que creen un notable efecte lífting a curt termini. El seu format en roll on (amb boleta) d’acer proporciona una frescor immediat facilitant el massatge drenant per esborrar els signes del cansament de la teva mirada.\nFORMAT: Roll on 10ml en envàs de vidre reciclable.\nLEES CONCENTRATED: postbiòtic natural, orgànic, obtingut mitjançant upcyling, amb grans propietats antioxidants, protectores del sistema inmunològic i la pell.\nALDALIVE: ALGAE POLYSACCHARIDES COMPLEX: Manté la integritat microcapil·lar, augmenta l'elasticitat i resistència de la pell. És un potent actiu que redueix les bosses i les ulleres dels ulls.\nARGIRELOX: Alternativa natural que combat les arrugues atenuant la contracció muscular de forma no invasiva. Ofereix resultats extraordinaris amb un notable efecte lífting a curt i llarg termini. Promou la suavització progressiva de les arrugues, millora i revitalitza el teixit cutani, al voltant de l'ull.\nUtilitzar sobre la pell neta i seca.\nAplicar cada dia, mati i nit, sobre la zona de les ulleres així com per tot el contorn dels ulls.\n95% D'ORIGEN NATURAL\nAqua, PVP, Glycerin ,Betaine, Sorbitol, Acetyl Hexapeptide-8, Pentapeptide-18, Succinoglycan, Ascophyllum Nodosum extract, Asparagopsis armata extract, Vitis vinifera fruit extract*, Sacharomyces ferment lysate filtrate*, Citric acid, Sodium citrate,Benzyl alcohol, Chlorphensesin, Hydrogenated Starch Hydrolysate.\nTestat dermatològicament en pells sensibles\nEls seus efectes:\nSuavitza les arrugues\nRedueix les bosses i les ulleres\nLa seva textura tipo gel .\nQue no tingui fragància .


Sònia Argano - Restauració amb Calç - Cal Aérea en Pasta: Aplicacions de la Calç\nSeguint els criteris actuals de compatibilitat dels materials utilitzats amb els que formen el patrimoni arquitectònic, l'ús de la calç és inqüestionable en el camp de la restauració i de la recuperació i protecció del patrimoni. Tot i així les següents aplicacions de la calç que es detallen, són aplicables tant en el marc del patrimoni com en l'obra nova, sota un criteri de prioritzar una construcció més sostenible que l'actual.\nDesprés de l'apagat amb excés d'aigua de la calç aèria, queda en superfície una capa d'aigua carregada de cristalls mil·limètrics d'hidròxid de calci, que després de reposar durant 24h queda totalment transparent.\nCal recordar ,que alguns texts també comenten que es pot obtenir aigua de calç deixant reposar durant 24h una barreja d'una part de calç hidratada (ja sigui en pols o en pasta) en 10 parts d'aigua, tot i que amb aquest sistema s'obté un material de baixa qualitat.\nL'aigua de calç s'utilitza per dissoldre els pigments inorgànics que es vulguin afegir a la calç per tenyir-la, per dissoldre la calç en la formulació de pintures de calç, i amb petites quantitats de pigments dissolts per aplicar veladures i aiguades sobre suports calcaris.\nA més també es pot utilitzar com a consolidant de pedres calcàries, morters i estucs de calç, donat que és totalment compatible al tractar-se del mateix material simplement molt dissolt en aigua. No crea cap capa, tornant a donar cohesió als substrats amb descohesió i disgregats, gràcies a que es tracta d'hidròxid càlcic dissolt que per carbonatació amb el CO2 de l'aire, es transforma en carbonat càlcic com el suport.\nTot i així cal tenir en compte que cal realitzar l'aplicació, a pinzell o per aspersió, diverses vegades (fins 8 o 10 cops segons l'estat del suport) i esperar que carbonati entre cada aplicació.\nDins del camp de la restauració, actualment s'està utilitzant la nanocalç, que és hidròxid càlcic en dimensions nanomètriques dissolt en alcohol, i que al tenir una dimensió de partícula tant petit penetra amb molta més profunditat, i no requereix tantes aplicacions per aconseguir la mateixa consolidació que amb aigua de calç.\nUn morter de calç és una pasta formada per un lligant o aglomerant (calç), una càrrega o agregat (àrids i sorres) i aigua. En unes proporcions determinades segons la seva aplicació, i que endureix amb més o menys temps, segons les condicions climatològiques.\nLa funció del lligant és per tant la de donar cohesió a l'agregat, i aquest a la seva vegada actua com a esquelet de la pasta, donant-li més volum i resistència, i evitant la retracció (si té la proporció adequada), per tant no es tracta d'un material completament inert.\nD'altra banda si el lligant és la calç aèria, aquesta aporta al morter:\nElasticitat, treballabilitat, flexibilitat davant dels esforços mecànics, i transpirabilitat, és a dir permet l'evaporació de l'aigua interna cap a l'exterior, afavorint també que les sals solubles dissoltes en la humitat dels murs i terrenys surtin cap a l'exterior, i per tant no trenquin l'estructura interna del morter.\nTornant a les càrregues, com hem vist tenen una funció molt important en la durabilitat dels morters, i es classifiquen segons les dimensions dels seus grans (granulometria) en: sorres fines, sorres mitjanes i sorres grolleres. Quan més fines siguin més fàcils de treballar serà el morter, i en canvi quan més grans siguin més resistència mecànica tindrà el morter.\nSempre que es treballi amb morters de calç s'haurà de tenir cura amb les condicions climàtiques durant l'aplicació, donat que aquestes poden influir negativament en el procés de carbonatació. Per aquest motiu es recomana treballar sempre per sobre dels 5ºC i per sota dels 30ªC de temperatura, a la vegada que en ambients no molt humits, amb una humitat relativa entre el 40% i el 60%.\nAmés caldrà realitzar les barreges sempre a ma o amb batidor elèctric, donat que si s'utilitzés una formigonera la calç en pasta s'enganxaria a l'interior de les parets dificultant la barreja dels materials.\nSegons l'ús i aplicació del morters de calç aquests es classifiquen en:\n- Morters per obres de fàbrica\n- Morters per revestiments arrebossats i lliscats\n- Morters per pavimentacions\nCadascun d'aquests tindrà una composició d'àrids diferent, tant sigui per la seva naturalesa geològica com per la seva granulometria, i també una proporció entre lligant i càrrega diferent.\n- Els morters per obres de fàbrica, es poden elaborar amb diferents tipus d'àrids, ja siguin calcítics o silícics, i les proporcions més utilitzades entre lligant i càrrega són 1:2 o 1:3, segons la granulometria de l'àrid emprat, quan més gran sigui aquesta més lligant necessitarà.\n- Els morters per revestiments canvien la granulometria dels àrids segons si es tracta: de la capa d'anivellament (esquerdejat) i de les primeres capes (arrebossat) on són més grollers, o de les últimes (lliscat) on són més fins. A més també canvien les proporcions entre lligant i àrid en cadascuna de les capes, sent més pobres en calç les primeres (capes magres) i cada cop més riques les últimes (capes grasses). Cal tenir en compte que cada capa (menys l'esquerdejat) s'aplicarà una sobre l'altra, per assegurar una bona unió entre elles, quan l'anterior hagi començat l'assecatge però encara estigui humida, és a dir quan ja hagi començat a tirar (dura al tacte) però encara no hagi carbonatat.\nEls gruixos de cadascuna de les capes vindran determinats per la granulometria dels àrids emprats, tot i que cal tenir en compte que sempre serà millor aplicar més capes fines que una de molt gruixuda, donat que la carbonatació de la calç sempre és de la superfície cap a l'interior del morter.\nSobre els revestiments lliscats es poden realitzar molts tipus d'acabats, com són:\nremolinat, raspat, amb llana d'esponja, llis rentat, llis amb llana.\n- Els morters per pavimentacions amb calç es troben en les restes arqueològiques i edificis al llarg de tota la història, fins l'aparició del ciment. La característica principal d'aquests paviments és que sempre eren hidràulics, és a dir compostos de diferents barreges d'àrids, calç aèria i materials hidràulics (puzzolanes, cendres, ceràmica triturada) o de calç hidràulica natural, atès que la hidraulicitat sempre està acompanyada d'una resistència a la compressió més elevada que en els materials aeris. I en alguns casos trobem aquest paviments decorats amb mosaics, també lligats amb calç.\nActualment és molt rar realitzar paviments en calç, donat que de manera general es considera que no és prou impermeable a les humitats del terreny i que no és prou resistent a la compressió en relació al ciment. Però tot i així, dins el camp de la bioconstrucció cada cop s'utilitza més el bioformigó (formigó que té com a lligant calç hidràulica) i els paviments treballats amb calç hidràulica. Justament per la seva capacitat de transpiració que evita la creació d'espais estancs i per la seva elasticitat, que permet l'adaptació del paviment als moviments del terreny o de les estructures.\nUn exemple de l'aprofitament d'aquestes propietats, el trobem en els paviments dels palaus venecians des del s.XI al XVIII, amb els terrazzi veneziani, que a causa de les cimentacions de fusta dels palaus estaven subjectes a moviments importants, i es requeria l'ús de materials capaços d'adaptar-se a aquests esforços, és a dir, paviments que poc rígids al contrari dels realitzats amb ciment.\nHistòricament la paraula estuc s'utilitzava per definir qualsevol revestiment format per una barreja (morter) de calç i àrids de marbre, que permetia ser tenyit i treballat per obtenir diferents tipus d'acabats. Tot i que les primeres capes també es podien realitzar amb sorres comuns, també s'anomenaven estucs si les últimes capes contenien àrids de marbre.\nEn canvi, actualment, s'utilitza la paraula estuc per anomenar qualsevol revestiment amb un acabat mínimament treballat, indiferentment del lligant que s'hagi utilitzat ja es tracti de guix o de qualsevol resina sintètica actual.\nEls diferents estucs que es detallen a continuació, tenen com a característiques principals que:\n- estan formulats amb calç aèria en pasta, donat que és la calç que més varietats diferents d'acabats permet,\n- que les primeres capes d'aquests estucs són estàndards, és a dir, aquestes seran molt semblants per tots els tipus d'acabats que es vulguin realitzar a sobre, sent l'element diferenciador entre els diferents estucs, l'acabat de les capes finals, i\n- que tots permeten la coloració amb pigments minerals inorgànics (terres i òxids), ja sigui en la massa del morter en totes les capes o només les últimes, o com aplicat com a pintura sobre la superfície encara fresca. Cal tenir en compte que per tenyir pastes de calç, sempre s'han de barrejar abans els pigments amb aigua o aigua de calç (més idònia, sobretot tot quan només es vol per pintar) i amb aquesta barreja tenyir la calç sola sense els àrids.\nPer tant a partir del tipus d'acabat que es realitza sobre un estuc de calç, existeix les següents variants:\nEstucs lliscats (rentats o no, brillant o mate)\nEstucs lliscats destonificats (amb capes finals superposades de diferents colors)\nEstucs lliscats acabats al foc (estucs planxats), que consisteix en aplicar una barreja de calç líquida i sabó (la tinta) sobre l'estuc lliscat encara fresc, i treballar la superfície amb uns ferros calents, fins obtenir un acabat llis i brillant com un mirall, gràcies a la recristal·lització en superfície dels cristalls de carbonat càlcic.\nEstucs lliscats planxats en fred (mitjançant llanes de plàstics, però només per interiors)\nEstucs lliscats amb imitació de marbre i acabat al foc\nEstucs amb acabat de Marmorino (tècnica d'imitació de marbre mitjançant el treball amb cera i escalfor de la superfície de l'estuc lliscat i pintat, descoberta pels romans i recuperada durant el s.XIV fins el s.XVIII sobretot al nord d'Itàlia)\nEstucs lliscats i acabats amb pintura al fresc (pintura mural, fresc, buon fresco), és a dir aplicant les decoracions pintades quan l'estuc encara és fresc, aprofitant el procés de carbonatació de la calç. Perquè a mesura que l'estuc es va secant de la superfície cap l'interior, la humitat de l'estuc va sortint, des de l'interior cap a la superfície, plena de cristalls d'hidròxid càlcic dissolt que carbonatarà en superfície, creant una capa finíssima i transparent de cristalls de carbonat càlcic, que protegeix els pigments (dissolts prèviament en aigua de calç) de la pintura en el seu interior.\nEstucs rústics (remolinats, llana d'esponja...)\nEstucs llaurats amb imitació de pedra (amb parts lliscades o no)\nEstucs llaurats amb imitació de totxo (però amb la superfície lliscada)\nEstucs llaurats o raspats amb serra o carda\nEstucs esgrafiats, que consisteix en la superposició de capes d'estuc amb diferents colors, i que abans de que s'assequi es talla i rasca la capa superficial seguint les línies d'un dibuix previ, deixant al descobert la capa inferior de diferent tonalitat i/o textura, obtenint diferents acabats: esgrafiats amb fons lliscat i superfície lliscada, llaurada o planxada; esgrafiats amb fons llaurat i superfície lliscada, llaurada o planxada.\nUna última tècnica que cal destacar és el Tadelakt, que tot i realitzar-se amb calç no es podria considerar un estuc tradicional, donat que no porta àrids de marbre ni cap càrrega, a part de les impureses de la calç emprada.\nEs tracta d'una tècnica molt antiga del Marroc, que s'utilitzava per revestir espais molt humits o amb aigua constant, com els hammams, les cisternes d'aigua i fonts, donat que impermeabilitzava els murs. Però amb el temps anat agafant una funció més estètica i decorativa afegint coloració a les pastes.\nPer fer el Tadelakt s'utilitza la calç dèbilment hidràulica que es produeix, de manera artesanal, en la zona de Marrakesh, que sense barrejar-se amb res més que no sigui aigua s'estén en el mur en una sola capa, i seguidament es treballa amb còdols de riu fins obtenir una superfície compacta i llisa, sobre la que s'obté lluentó mitjançant el treball continuat amb còdols i sabó negre.\nPintures de calç, Encalcinats i Eixalbats:\nLa tècnica de dissoldre calç aèria en aigua fins obtenir una textura de pintura, ha estat durant la història el sistema més emprat per recobrir els revestiment en interiors i exteriors, tant sigui per una qüestió de baix cost com per higiene, donada la causticitat i acció desinfectant de la calç.\nAmb el temps, pintar amb calç ha quedat totalment substituït per l'ús de pintures sintètiques, que no faciliten la transpiració dels murs i contenen COV's, amb la conseqüent contaminació de l'ambient de l'habitatge, i del medi tant durant la seva producció com quan es convertixen en residus.\nEn canvi pintant amb calç es guanya en salubritat i transpiració dins dels habitatges, a la vegada que compatibilitat amb els revestiment de calç, i facilitat de superposar totes les capes que siguin necessàries quan s'ha de repintar.\nTambé cal destacar que pintant amb calç s'obté una qualitat i un valor estètic que no s'obtenen amb les pintures convencional, donat que la calç no cobreix sinó que té transparència, gràcies a com reflecteixen la llum tots els cristalls mil·limètrics de calcita que formen la superfície que aporten una certa vibració òptica a la superfície (mitjançant la doble refracció), encara més accentuada quan s'utilitzen colors o es barregen aquests. Aquesta lleu transparència de la calç, també permet que els colors o la lluentó dels àrids es percebin en superfície, donant més vibració òptica al mur i per tant més profunditat.\nDins d'aquesta tècnica es poden distingir tres productes:\n- Les pintures de calç, s'apliquen a brotxa o pinzell gruixut i s'obtenen dissolent calç hidratada (molt millor en pasta) en aigua de calç, en una proporció entre 1:3 i 1:6, segons la densitat i capacitat de cobrir que es vulgui obtenir.\nLes pintures de calç poden ser blanques o amb colors, sent necessària la dissolució prèvia dels pigments inorgànics (terres i òxids) en aigua de calç, fins obtenir una pasta que s'afegeix a la calç abans de diluir-la. Es recomana no superar amb els pigments d'òxids el 10% del volum de la calç abans de dissoldre, i el 5% en el cas dels pigments terres. Tot i així, si es volen aconseguir colors molt intensos es pot arribar a afegir un 1% d'acetat de polivinil, però en detriment de les propietats de transpiració de la calç.\n- Els encalcinats segueixen la tradició de l'aplicació de calç líquida en els exteriors dels murs de les cases en zones rurals, per aprofitar les capacitats desinfectants d'aquest material. La diferència amb una pintura de calç és que la dissolució en aigua de calç és més densa, en una proporció 1:2 o 1:4, i normalment sense color. Aquest si s'aplica, també amb brotxa, quan encara està fresc el revestiment s'obté una adherència més bona que quan s'aplica un cop sec.\n- Els eixalbats són com els encalcinats però s'afegeix una petita quantitat d'un àrid molt fi, però també s'apliquen amb brotxa o pinzell gruixut.\nDins de les aplicacions de la calç en construcció, cal tenir en compte el seu valor ecològic\nsobretot tot pel que fa a la utilització de materials més sostenibles.\nLa sostenibilitat de la calç ja comença des del seu procés de producció, en el que l'emissió de\ngasos tòxics a l'atmosfera (CO2) és baixa en relació al ciment per exemple, donat que es\nrequereix menys temperatura per la cocció, consumint menys combustible i per tant emetent\nD'altra banda, durant el procés de carbonatació de la calç aèria (també de la calç hidràulica,\nperò en menys mesura) al absorbir el CO2 de l'atmosfera per l'enduriment, reabsorbeix part dels\ncontaminants emesos durant la fabricació, gairebé 2/3 parts la calç aèria i al voltant d'1/3 part\nla calç hidràulica.\nD'altra banda al tractar-se d'un material totalment natural, no desprèn toxicitat ni COV's,\namb el conseqüent benefici per la salut per les persones ielsseus habitatges.\nA la vagada, dins dels materials de construcció està classificada com a: material Classe A1\n(sense contribució al foc), Classe M0 (sense reacció al foc), S1 (sense producció de fum) i D0\n(sense caiguda de partícules inflamades).\nA tot això cal afegir:\n- la causticitat de la calç tant aèria com hidràulica, que li confereix propietats antisèptiques i desinfectants, molt útils sobretot en espais amb humitats i activitat biològica,\n- el treball sempre amb aigua, com a únic dissolvent de la calç, donant-li facilitat de manipulació i neteja de les eines\n- l'elevada transpiració que confereix als revestiments, que permet crear ambients més saludables garantint un bon intercanvi termohigròmetric amb l'exterior, és a dir aportant frescor durant l'estiu i protecció tèrmica durant l'hivern, amb el conseqüent estalvi energètic que representa.\nAquest comportament tèrmic ve donat gràcies al tipus d'estructura interior, cristal·lina amb una gran porositat que permet que la humitat no es condensi en l'interior i s'evapori fàcilment, creant ambients secs i que mantenen l'escalfor interior. Aquest comportament es podria comparar amb el de les membranes tèxtils tècniques, com és el Gore-Tex®, que té una porositat que no permet l'entrada d'aigua des de l'exterior i a la vegada permet l'evaporació del vapor d'aigua interior, evitant la condensació de la suor del cos mantenint l'escalfor, per tant amb un resultat molt diferent del que s'obté vestint-se amb una membrana tèxtil totalment impermeable.\n- una alta permeabilitat al vapor d'aigua, és a dir una baixa resistència al pas del vapor d'aigua a través del material, que en el cas de la calç té un valor de μ = 6, i per exemple en el cas del ciment té un valor de μ = 20, i en\n- una alta capacitat de desprendre i transmetre calor (baixa conductivitat tèrmica), que té un valor de λ = 0,5, i en el cas del ciment és de λ=0,8.\nTambé relacionat amb la seu tipus de porositat, hi ha la baixa higroscopicitat d'aquest material, és a dir, que no atrau la humitat cap l'interior dels porus i l'alta capacitat d'assecatge d'aquests. Aquest factor és molt important pel que fa a l'ascensió de la humitat per capil·laritat des del terreny cap els murs, que en el cas de materials amb porositat més petita i amorfa (com el ciment) és molt més elevada, provocant es patologies tant comuns en les parts baixes dels murs en contacte amb el terreny i revestits amb ciment, en els que les sals dissoltes en les humitats que ascendeixen des del terreny no poden sortir cap a l'exterior i acaben trencant el revestiment i separant-lo del mur.\nGràcies a totes aquestes propietats, la calç es converteix en un material òptim per una construcció més sostenible i saludable, podent-se utilitzar en bioconstrucció per la realització de: murs, revestiments interiors i exteriors, pintures, paviments i soleres.


Sal de Añana: milers d'anys brollant or blanc | Gastronosfera\nSal de Añana: milers d'anys brollant or blanc\nLa Vall Salada de Añana, a Àlaba, porta milers d'anys produint una sal que avui és molt apreciada pels xefs més prestigiosos, a causa de la seva intensitat i la seva història. Encara es produeix, per extracció i evaporació natural, en estructures de pedra, fusta i argila heretades dels romans.\nTenien un veritable tresor a la porta de casa i el van menysprear. És exemplar el cas de recuperació del Valle Salado de Añana, una explotació salina que ja rastellaven els romans al Segle I abans de Crist (de fet, es diu que la producció de sal per altres mètodes es remunta allí a fa 6.700 anys) i que durant dècades va romandre abandonada per la inactivitat que va provocar la caiguda del preu de mercat del clorur sòdic.\nL'antiga font d'ingressos, l'estructura de pedra, fusta i argila muntada al seu moment per transformar l'aigua en riquesa (no oblidem que la sal va ser fins i tot moneda de pagament), es va convertir en aquest metafòric esquelet abandonat al qual ja han arrencat tot el comestible, en gairebé una molèstia, una freda constatació que qualsevol temps passat va ser millor. Les seves velles terrasses sostingudes per columnes aporten un aspecte pràcticament fantasmal a la població alabesa de Añana, i cal agrair que cap alcalde decidís cobrir aquestes hectàrees de vella esplendor en diverses files de xalets adossats, ni tan sols quan els veïns, que en el seu moment anaven de ronda per 11 bars, es van quedar sense un sol local comercial per atendre capritxos i necessitats bàsiques. Les successives crisis i l'èxode a la capital van acabar per canviar la conjuntura. A pitjor.\nAvui tot ha canviat, afortunadament, l'activitat salinera ha tornat a la vall, les entitats pertinents han reparat en la seva excepcionalitat i la promocionen com un dels conjunts culturals, arquitectònics, mediambientals, paisatgístics i arqueològics "més importants del món". La sal torna a cobrir amb el seu mantell blanc els voltants del poble, els turistes s'acosten a conèixer la seva història, fins i tot a remullar-se en el seu "spa salí", i ni els millors cuiners del món estalvien elogis. "Agregar un polsim de sal de Añana a un plat és un plaer majúscul. Incorpores part de la memòria d'un poble, un tros de la seva naturalesa solidificada i una fracció de la biografia d'una vall lligada a una activitat artesana", assegura Andoni Luis Aduriz (restaurant Mugaritz), encarregat de clausurar la seva collita el 2011.\nPer què hi ha sal a Añana? Perquè aquest paratge va estar submergit sota un gran oceà durant el període Triàsic (que va començar fa uns 251 milions d'anys i va acabar fa 200 milions, aproximadament), quan tots els continents estaven units i formaven un anomenat Pangea. Per aquesta raó del subsòl brolla, a través de quatre deus (Santa Engracia, La Hontana, El Bec i Fuentearriba) i a raó de dos litres per segon, aigua de gran salinitat, pura salmorra (210 grams de sal per litre, set vegades més que els oceans), i un sistema de canals de fusta (royos), inspirat en les venes i artèries que recorren el cos humà, la reparteix per gravetat en els 848 pous i 2.000 eres que conformen el singular paisatge. Llavors només queda esperar la seva evaporació natural i recollir la sal dipositada quan el sol hagi fet la seva labor, de maig a setembre, que és la temporada de producció.\nEl resultat és una sal ecològica de gran qualitat, un producte slow food intens i molt benvolgut pels cuiners que té com a ambaixadors, entre altres, a Eneko Atxa, Martín Berasategui, Francis Paniego, Joan Roca, Pedro Subijana, Andoni Luis Aduriz, Dani García, María Mart, Patxi Eceiza i Diego Guerrero. "En l'àmbit gastronòmic, sala més, per ser molt pura, així que condeix més. A més, manca de totes les impureses i la contaminació que sí que té l'aigua marina, àdhuc depurant-la. I en ser la seva elaboració artesanal, el procés no inclou maquinària pesant degotant oli de motor, ni fum de tubs de fuita, per la qual cosa no cal pintar-la de blanc", explica el xef Luis Ángel Plágaro. "És curiós, perquè no deixa de ser aigua marina, però d'un mar de fa més de 200 milions d'anys", recorda el professional alabès, nomenat al setembre Caballero de la Comunitat d'Hereus de les Reals Salines d'Añana, entre cants saliners i danses populars.\nAmb aquestes virtuts, i una encertada comercialització, les salines han reviscut i tornen a ser el gran motor econòmic de la zona. La sal alabesa torna a generar diners a través de visites guiades a la zona d'explotació i, per descomptat, gràcies a la seva venda en els més variats formats. Avui en dia, es pot comprar sal mineral, escates de flor de sal, sal líquida, estalactites formades per filtracions de salmorra, entramats i canals de la instal·lació. I també es ven sal amb oliva verda, amb oliva negra, amb all, amb caiena, amb fines herbes, amb tomàquet, amb herbes provençals i amb vi negre.\n"La sal d'all va molt bé per a una amanida de tomàquet. El picant realça molt el sabor d'un polp, per exemple, o de qualsevol peix al forn o a la graella. La líquida és molt bona per elaborar amaniments o per a qualsevol elaboració que precisi dissoldre bé la sal", precisa Luis Ángel Plágaro, cuiner del restaurant Sukalki (Vitòria), en repassar les diferents utilitats d'un additiu natural que no pot faltar en cap cuina. Per què? Perquè serveix per potenciar sabors, per conservar aliments i fins i tot per cuinar-los, com succeeix en l'amanida d'inspiració italiana que proposa, a continuació, el xef. Bé ho saben en altres restaurants que utilitzen la produïda a Añana, cas del Clarete, la esCOtilla (tots dos també a la capital alabesa) i moltíssims més.\nBresaola de carn ecològica de Maturana marinada amb sal de Añana amb encenalls de foie i oli arroniz de Moreda d'Àlaba.\n- 300 g de carn magra de vedella ecològica de Maturana\n- 1 foie fresc\n- 50 g de microvegetals\n- 1 quilo de sal de Añana\n- Vinagreta (una part de vinagre, tres d'oli de varietat arroniz de Moreda d'Àlaba i un polsim de sal de Añana)\n- Un polsim de pinyons\n- Sobre un drap de cuina posa un bon grapat de sal. A continuació, sobre aquesta col·loca la carn, cobreix amb sal, embolica i envasa al buit. Reserva a la nevera 24 hores.\n- Fes exactament el mateix amb el fetge d'ànec: cobreix amb sal, embolica, envasa al buit (d'aquesta manera s'obté una pressió regular) i reserva.\n- Transcorregudes les 24 hores, neteja i retira la sal, i asseca bé tant el foie com la carn. Congela la carn.\n- Sobre un plat, talla la carn i amaneix-la amb la vinagreta com si fos un carpaccio. Sobre ella situa el foie en forma de tirabuixons.\n- Decora amb la vinagreta, els pinyons, la reducció de Pedro Jiménez i el gerd.


Cribratge intensiu a asimptomàtics de dos CAPs de Mataró\n20 de novembre de 2020 (16:53 CET)\nCribratge intensiu a asimptomàtics de dos CAP de Mataró\nEls mataronins de més de 16 anys i asimptomàtics assignats als CAP La Llàntia i Ronda Cerdanya es podran fer tests antigènics del 23 al 28 de novembre\nTots els mataronins i mataronines assignats a dos CAP de la ciutat, el CAP de La Llàntia i el CAP Ronda Cerdanya, de més de 16 anys i asimptomàtics es podran fer tests antigènics a partir de dilluns, dia 23, i fins al proper dissabte 28. Això serà gràcies al cribratge intensiu que tindrà lloc durant la propera setmana, impulsat pel departament de Salut de la Generalitat i l'Ajuntament per controlar la transmissió de la Covid-19. Malgrat que l'índex de rebrot ha desdendit a les darreres setmanes, Mataró és una de les ciutats que ha patit més l'impacte de la segona onada de la pandèmia; l'objectiu del cribratge és detectar positius entre la població asimptomàtica i tallar la cadena de contagi.\nEl cribratge tindrà lloc de dilluns a dissabte, de les 9 a les 14 h i de les 15 a les 19h, al CAP La Llàntia, al carrer de la Mare de Déu de Guadalupe, 2. Està dirigit a la població asimptomàtica de més de 16 anys assignada a dos CAPs de la zona, el CAP Ronda Cerdanya, a Cerdanyola Nord, i al Consultori Local La Llàntia. i qui hi vulgui participar tan sols ha de portar la targeta sanitària. Com que és un test ràpid, en cas de positiu es donarà resposta al cap de poca estona. Si és negatiu, s'enviarà un sms al pacient i es penjarà a la plataforma La Meva Salut.\nSotmetre's als tests, evidentment, no és obligatori, però des de l'Ajuntament i el departament de Salut s'anima tota població dels dos CAP de La Llàntia que se'ls pugui fer a prendre part en aquesta iniciativa, una actuació preventiva basada en la intervenció comunitària per poder controlar amb rapidesa la transmissió del virus. L'objectiu és detectar el màxim nombre possible de persones infectades, ja que algunes persones no presenten símptomes i poden, sense saber-ho, transmetre el virus a la seva família, amics i altres persones del seu entorn.\nLes persones que se sotmetin als tests i donin positiu hauran de complir l’aïllament que determinin els professionals sanitaris en cada cas. D'altra banda, les proves per a la detecció de la Covid-19 a les persones amb símptomes es continuen fent, com fins ara, als centres d’atenció primària.\nAquest és el primer cop que es realitza un cribratge massiu d'aquestes característiques a Mataró, quelcom que es va fer sobretot durant l'estiu a altres ciutats catalanes amb una incidència elevada de la pandèmia. A la capital del Maresme, però, es va dur a terme una proposta similar, els tests que es van fer durant tot un dissabte al centre comercial Mataró Parc, tot i que en aquell cas es va promoure sense avís previ.\nAquests tests formen part de la nova estratègia anti-Covid, anunciada aquest mateix divendres, del departament de Salut de la Generalitat, que entre altres mesures preveu recuperar els cribratges poblacionals que van començar a l'estiu i que van allargar-se fins abans de la segona onada, en zones amb alta incidència. La consellera de Salut, Alba Vergés, ha explicat que la intenció és "anar a buscar el virus" amb cribratges comunitaris i intensius.\nNota: aquesta notícia ha estat actualitzada amb una rectificació important respecte a la seva primera versió, que indicava que el cribratge era per a tota la població de Mataró. La versió actual corregida assenyala que els tests estan oberts tan sols als ciutadans assignats a dos CAP de la ciutat, Ronda Cerdanya i La Llàntia\nA veure quants hi van, no sigui que surtis positiu i et tinguis que quedar a casa i no poder anar de bars, ara que han obert. Quina put_d_.\nDieu que la setmana que ve, ja es comença a fer els testos i per la tele la notícia és que començaran a fer-se a partir del mes que ve. En què queden? A veure si ho podeu aclarir.


▷ ⭐Definició de filtrar⭐ - Significat, Exemples i Sinònims\nelcorrector.cat » Definició de filtrar\nDefinició de filtrar\nara pots trobar La definició i diversos exemples de com utilitzar la paraula filtrar, en aquesta selecció de rectificacions ortogràfiques pots descobrir com es pot utilitzar en un text Veritable aquest mot i fer servir un dels sinònims que et proposem de la llista completa que veuràs aquí també veuràs la seva Definició perquè et sigui molt més fàcil entendre què significa filtrar.\nFer passar (un líquid o un gas) a través d’un filtre per tal de separar-ne la matèria sòlida que duu en suspensió.\nUn líquid o gas, passar a través d’un filtre, d’un medi permeable.\nAplicar un filtre (a un senyal acústic, elèctric, etc.).\nDivulgar (una notícia, una informació, reservada).\n¿Cóm es diu filtrar en castellà? / ¿Cómo se escribre y se dice filtrar en catalán?\nSi vols saber com s’escriu en castellà filtrar has de saber que la seva traducció és filtrar pots trobar en la nostra lloc web més exemples en català perquè et sigui més simple contextualitzar-la en espanyol.\nExemples de com utilitzar filtrar\nConvé afegir un filtre que sigui més o menys com el següent (on l’expressió depèn de la columna real que desitja filtrar)\nFiltrar, reintroduir la mostra […] en el matràs i repetir l’extracció amb un volum idèntic d’aigua.\nPosteriorment, pot utilitzar el […] quadre de cerca per filtrar les imatges per etiquetes […] o per altres criteris.\nPerò la dificultat radicaria en l’adopció de criteris […] sistemàtics de selecció per filtrar les qüestions.\nUn globus de vidre – situat fora de l’eix de la columna – acull el bloc […] òptic que deixa filtrar fins raigs de llum.\nValor opcional per filtrar l’amfitrió del que desitja […] rebre missatges.\nPer filtrar partícules més fines de […] sediment de l’Oli de Cocció.\nTrieu l’objecte per filtrar i introduir la restricció.\nHa de destil·lar l’aiguardent amb les fulles i flors de farigola (es […] obtenen uns dos litres de licor), diluir el sucre en […] l’aigua, barrejar, filtrar i guardar en ampolles […] perquè maceri.\nPermet filtrar la cerca per àmbit […] tecnològic, país, oferta o demanda, etc.\nLa Taula hauria filtrar les qüestions seguint criteris selectius.\nUtilitza l’aire condicionat de […] el seu automòbil per filtrar l’aire.\ns’ha de filtrar el cafè perquè no quedi marro.\nPoden tenir dificultat per filtrar la informació sensorial: si hi ha música és probable […] que el nen no senti a la proveïdora […] de cura infantil dir-li al grup que és hora de recollir els blocs.\nEl sistema també […] serà d’ajuda per filtrar les duplicacions […] i concentrar la cooperació en situacions on aporti un valor afegit.\nNo sempre resulten rendibles el temps i l’esforç […] que cal dedicar a filtrar tota la informació […] disponible.\nLa radiació ultraviolada s’intensifica amb l’altitud (pel fet que en […] les zones més altes l’atmosfera és més […] prima i no pot filtrar els raigs UV amb la […] mateixa eficàcia que l’ nivell del mar).\nCom a resultat, el […] IC-M35, aconsegueix filtrar els sorolls ambientals […] de la veu emesa i fa més fàcil d’entendre les comunicacions.\nEs pot fer la cerca en més d’un camp al […] mateix temps i filtrar per tipus de material, […] idioma i data de publicació.\nFiltrar la mostra aquosa a través d’un filtre de paper qualitatiu.\nUn apèndix […] infectat pot filtrar i infectar tota […] l’àrea abdominal, la qual cosa pot ser mortal.\nLa producció artificial d’aigües subterrànies és […] una fórmula ecològica de filtrar aigua neta de superfície […] per completar les reserves d’aigües subterrànies.\nabans d’escriure la notícia filtren la informació i publiquen el que els sembla més indicat.\nTambé podeu utilitzar grups per filtrar i classificar.\nLa melsa és un […] òrgan que ajuda a filtrar la sang d’infeccions i les cèl·lules falciformes s’embussen en aquest filtre i moren.\nvan filtrar la informació a l’altre bàndol.\nels raigs de sol filtraven a través del fullatge; l’aigua es filtra per la paret.\nAmb la possibilitat de seleccionar i filtrar depenent de les seves necessitats […] especials.\nEl mesurament industrial de […] peces permet filtrar, classificar la […] producció i activar bucles d’ajust automàtic de màquines i eines.\nfiltrar els missatges d’acord […] a certs criteris parametritzables (mida, fitxers adjunts, etc.)\nLa majoria d’aquestes aplicacions se serveixen de […] microorganismes per detectar i filtrar deixalles industrials […] abans d’alliberar-los en el medi ambient […] o remeiar problemes de contaminació ja existents.\nA causa d’això, […] és molt important filtrar els missatges amb cura.\nSobrepassar els intervals de canvi d’oli pot provocar l’obstrucció […] i / o trencament del paper […] filtrant del filtre de l’oli, amb la qual cosa l’oli del motor circularà sense filtrar pel circuit [… ] de l’oli.


Macaco, imparable primícia a l'Strenes\nCRÒNICA DE MÚSICA\nEl grup de Dani Carbonell va basar el seu concert davant la catedral de Girona en les cançons del seu nou disc, 'Civilitzado como los animales', que sortirà a la venda el 24 de maig\nGirona - Diumenge, 05/05/2019 - 19:33\nEl brasiler Roberto Carlos cantava als anys 70 que volia ser “civilitzat com els animals” (la cançó es titulava ‘El progreso’) i Dani Carbonell ha convertit aquell sospir idealista en el títol del nou disc de Macaco. Un repertori de fusió global, tropical, arabesc i obert al traç electrònic, que no veurà la llum fins al 24 de maig, però que el festival Strenes, de Girona, va destapar aquest dissabte en qualitat de primícia internacional.\nMirant cap enrere, ens adonem que Macaco ha acabat sent el triomfador popular més gran d’aquell ‘so Barcelona’ que va despuntar en el canvi de segle esperonat pel veïnat de Manu Chao. Van caure Ojos de Brujo, Dusminguet va derivar a La Troba Kung-Fú, formació valuosa, però de menor abast comercial, i Amparanoia combina el ‘revival’ amb el tempteig de substanciosos perfils com a cantautora. Jugant en una altra lliga està Macaco, una força de la natura capaç de convocar en un mateix disc Serrat i el Niño de Elche, Estopa i Visitante (Calle 13).\nTots ells, i uns quants més, desfilen per ‘Civilitzado como los animales’, el disc que va centrar el seu concert al fotogènic escenari al peu de l’escalinata de la Catedral. Allà, en un Strenes que va tancar aquest cap de setmana la seva setena edició, va mostrar Macaco nou de les seves tretze cançons, començant per la introducció amb el títol del disc a ritme de reggae ambiental. La cuina d’aquest disc ha sigut llarga, un parell d’anys, i ha produït moltes més cançons (fins a 25) de les finalment seleccionades, com ‘Vive la vida (a tu manera)’ que va trobar el seu lloc en el concert insistint en la cadència jamaicana.\nAbans d’aprofundir en el nou repertori, un ‘medley’ va portar recreacions de ‘Moving’, ‘Love is the only way’ i ‘Seguiremos’, entre proclames a favor de la sanitat i l’educació públiques i invitacions al ball. La concurrència ja s’havia aixecat dels esglaons quan Macaco va entrar en matèria amb ‘Valientes’, entorn dels herois anònims, i la triomfalista ‘Bailó la pena’: “Eres la coreografía de tus propios días”.\n“Experimental i moresc”\nGuirigall a dalt i a baix de l’escenari, i un Carbonell gimnàstic i dominador, que va parlar del nou disc com del “més experimental” de Macaco, amb “elements mediterranis i morescos”. Secundant-lo, un sextet de ‘brothers’ dirigit pel baix de Jules Bikôkô, amb el joc de guitarres de Muchacho (l’accent rumber) i l’elèctrica del suec Thomas Rundqvist, ‘Tirtha’ (el que va ser líder d’Undrop, els de ‘Train’, llunyana ‘cançó Pepsi’), amb extra de percussió i teclats.\nBateria d’estrenes: ‘Lo quiero todo’, un “petit reggae” entorn de “l’acceptació en l’amor, que és molt diferent del conformisme” i una composició arriscada, ‘De sèrie’, gravada amb El Niño de Elche i Raül Refree, que va fondre un relleu oriental i un ritme amb vestigis ‘funky’ amb tendència al trànsit, sobre base electrònica i amb un empelt de rap. D’allà a ‘Mamma’, amb guitarra ‘afro’, que Carbonell va dedicar a la seva senyora mare, “guerrera de la vida”. Els moments més exploradors del nou repertori, en contrast amb el reggae lúdic d’‘Agárrate’.\nLes campanades de les onze van afegir una mica de gravetat gòtica a la tranquil·la ‘Blue’, però el rescat de ‘La república de la Tramuntana’, en català, va desencadenar de nou el ball en el bis rumb a l’última de les primícies, ‘Somos la fiesta’. Macaco, recuperant el ritme rumber i agafant impuls per a la que s’endevina com una intensa temporada als escenaris, amb permís, o no, de Roberto Carlos.


Apartment Il Giglio Tarano Tarano Itàlia - Ofertes d'hotels amb els MILLORS DESCOMPTES EN LÍNIA\nVeure tots els 15 allotjaments a Tarano.\nAl visitar Tarano, vosté es sentirà com a casa a Apartment Il Giglio Tarano, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Apartment Il Giglio Tarano és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aparell de televisió, reproductor de DVD/CD, cuina americana, plat de dutxa, sala d'estar a cada habitació. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Tarano, el Apartment Il Giglio Tarano és el lloc perfecte per una estimulant i emocionant escapada.